პიერ პაოლო პაზოლინი

პიერ პაოლო პაზოლინი ( დ. 5 მელახი, 1922 — ღ. 2 გერგობათუთა, 1975) — იტალიარი პოეტი, ინტელექტუალი, კინორეჟისორი დო ჭარუ.

ბიოგრაფია
პაზოლინი რდჷ გჷმორჩქინელი ფილოსოფოსი, ლინგვისტი, რომანისტი, დრამატურგი, კინორეჟისორი, გაზეთეფიშ დო ჟურნალეფიშ მესჷმეტე, არტისტი, ხანტუ დო პოლიტიკური მოღალე. გჷშნაგორათ ჩინებული რე მუში ფილმეფით: „აკატონე“, „მათეშ სახარება“, „დეკამერონი“, „კენტერბერიული თხობელუეფი“. პაზოლინი მუშ დუდის „კათოლიკე მარქსისტის“ უძახუდჷ. მუში ნახანდით მუში მებორჯე კათაშ პიჯიშ გემოშ უღვენობაშე მეუწურუანდჷ. თიში მაჸალე, ჭარუ ალბერტო მორავია თის XX ოშწანურიშ მაჟირა გვერდიშ „დიდ იტალიარ პოეტის“ უძახუდჷ.

პიერ პაოლო პაზოლინიქ დებადჷ მეკვარჩხანე პოლიტიკური ორიენტაციათ გჷმორჩქინელ ნოღა ბოლონიას. პაზოლინიშ მუმა ფაშისტი რდჷ. გვიანო პაზოლინი შინანდჷ, ნამდა მუში ფილმის „ოიდიპოშ მაფა“ მუში აწორინეფით ეფშა ბაღანობა ეჭარჷ.

პაზოლინიშ ფანია გორჩქინათ იტალიაშ ოორუე-ბჟაეიოლიშ განშე — ფრიულიშე რდჷ, სოდეთ ალაგიშ მახორობა, უმოსო, რეტო-რომანულ დიალექტის, ფრიულანურო რაგადანდჷ. 

ფილმოგრაფია
1961 - აკატონე (Accattone)
1962 - დიდა რომა (Mamma Roma)
1963 - რიკოტა (La ricotta)
1964 - მათეშ სახარება (l vangelo secondo Matteo)
1967 - ოიდიპოშ მაფა (Edipo re)
1968 - თეორემა (Teorema)
1969 - მედეა (Medea)
1971 - დეკამერონი (Il Decameron) 
1972 - კენტერბერიული თხობელუეფი (I racconti di Canterbury)
1974 - ანთას ართი სერი (Il fiore delle Mille e una Notte)
1975 - სალო, ვარდა სოდომიშ 120 დღა (Salò o le 120 giornate di Sodoma)

 რესურსეფი ინტერნეტის 


კატეგორია:დუნაბადი 1922
კატეგორია:ნაღურა 1975
კატეგორია:იტალიარი კინორეჟისორეფი
კატეგორია:იტალიარი დრამატურგეფი
კატეგორია:იტალიარი პოეტეფი